## Pravilnik o fitosanitarnim zahtjevima kojima mora udovoljavati drveni materijal za pakiranje u međunarodnom prometu

### NN 14/2006 (8.2.2006.), Pravilnik o fitosanitarnim zahtjevima kojima mora udovoljavati drveni materijal za pakiranje u međunarodnom prometu

# ministarSTVO poljoprivrede, šumarstva i vodnoga gospodarstva

**372**

Na temelju članka 84. stavka 3., u svezi s
člankom 18. stavkom 1. Zakona o biljnom zdravstvu (»Narodne novine«, br. 75/05), ministar poljoprivrede, šumarstva i vodnoga
gospodarstva donosi

## PRAVILNIK

### O FITOSANITARNIM ZAHTJEVIMA KOJIMA MORA UDOVOLJAVATI DRVENI MATERIJAL ZA PAKIRANJE U MEĐUNARODNOM PROMETU

Članak 1.

*(sadržaj)*

Ovim se Pravilnikom propisuju fitosanitarni zahtjevi kojima mora udovoljavati drveni
materijal za pakiranje u međunarodnom prometu, postupci tretiranja, tretiranja
i označavanja ili označavanja drvenog materijala za pakiranje, uvjeti koje
moraju ispunjavati pravne i fizičke osobe koje primjenjuju postupke tretiranja,
tretiranja i označavanja ili označavanja drvenog materijala za pakiranje, postupak
njihova upisa u Upisnik te način obavljanja službene provjere, fitosanitarnog pregleda i inspekcijskog nadzora nad
provedbom ovog Pravilnika.

Članak 2.

*(značenje izraza)*

Izrazi upotrebljeni u
ovom Pravilniku, imaju sljedeće značenje:

1. *Drveni materijal*
*za pakiranje* su netretirano drvo i
proizvodi djelomično ili u cijelosti izrađeni od netretiranog drva, koji se
koriste za pakiranje, učvršćivanje ili pri prijevozu bilo koje vrste robe, a
obuhvaćaju palete, sanduke, kutije, okvire, nosače, pregrade, obloge i druge
proizvode, osim onih koji su izrađeni od netretiranog drva tanjeg od 6 mm.

2. *Netretirano
drvo* je drvo koje tijekom primarne obrade nije bilo podvrgnuto
zagrijavanju, tlaku ili lijepljenju, to jest nije bilo podvrgnuto nekom od
postupaka propisanih člankom 4. ovoga Pravilnika.

3. *Službena
oznaka* je žig ili drugačija trajna oznaka koja je međunarodno priznata, a
upotrebljava se za potvrđivanje fitosanitarnog
statusa drvenog materijala za pakiranje.

Članak 3.

*(međunarodni standard)*

Ako to zahtijeva zemlja uvoznica, drveni
materijal za pakiranje koji se izvozi mora biti podvrgnut nekom od postupaka
tretiranja i označavanja propisanih člankom 4. i 5. ovoga Pravilnika. Propisani
postupci tretiranja i označavanja sukladni su međunarodnom standardu za fitosanitarne mjere broj 15 (International
Standard for Phytosanitary Measures – ISPM 15) Svjetske organizacije za hranu i
poljoprivredu (Food and Agriculture
Organisation – FAO).

Članak 4.

*(postupci tretiranja)*

(1) Radi uništavanja štetnih organizama u
drvenom materijalu za pakiranje primjenjuju se sljedeći postupci:

1. *Toplinsko
tretiranje (HT),* pri kojem se drvo zagrijava sve dok se ne postigne
minimalna temperatura u sredini elementa od 56°C i to najmanje u trajanju od 30
minuta.

2. *Fumigacija* *metilbromidom (MB)* u zatvorenom prostoru pri čemu
temperatura ne smije biti niža od 10 C niti vrijeme tretiranja kraće od 16
sati. Propisane doze metilbromida, ovisno o
temperaturi i trajanju fumigacije, navedene su u
Prilogu I. koji je sastavni dio ovoga Pravilnika.

(2) Mogu se primijeniti i drugi postupci (KD,
CPI i slično) ako se njihovom primjenom postižu uvjeti jednaki onima propisanim
za toplinsko tretiranje.

Članak 5.

*(označavanje)*

(1) Drveni materijal za pakiranje podvrgnut
nekom od postupaka iz članka 4. ovoga Pravilnika mora prije uporabe biti
označen službenom oznakom iz Priloga II. koji je sastavni dio ovoga Pravilnika.

(2) Oznaka iz stavka 1. ovoga članka sadrži
najmanje sljedeće podatke:

1. simbol Međunarodne konvencije o zaštiti bilja
(IPPC),

2. ISO kod države (HR),

3. jedinstveni broj pravne ili fizičke osobe i

4. međunarodnu kraticu primijenjenog postupka.

(3) Za označavanje pojedinih postupaka koriste
se sljedeće međunarodne kratice:

1. »HT« za toplinsko tretiranje, a »MB« za fumigaciju metilbromidom.

2. »KD« za sušenje u komori, a »CPI« za kemijsku
impregnaciju pod tlakom.

3. »DB« za okoravanje
drva.

(4) Kratice »KD« i »CPI« mogu se koristiti samo
iza kratice »HT«, a kratica »DB« može se koristiti samo iza kratica »HT« ili
»MB«.

(5) Ministarstvo poljoprivrede, šumarstva i
vodnoga gospodarstva (u daljnjem tekstu: Ministarstvo) može dozvoliti dodavanje
i drugih kratica ili podataka za identifikaciju određene partije proizvoda, pod
uvjetom da se time ne stvaraju nejasnoće i ne dovodi u nedoumice.

(6) Oznaka iz stavka 1. ovoga članka mora
zadovoljavati sljedeće uvjete:

1. mora biti čitljiva, postojana i neprenosiva,

2. mora biti postavljena na vidljivo mjesto, kad
je to moguće, na dvije nasuprotne vertikalne strane drvenog materijala za
pakiranje,

3. mora biti pravokutnog oblika i

4. ne smije biti crvene ili narančaste boje.

Članak 6.

*(obnavljanje i recikliranje)*

Pri obnavljanju, popravljanju ili recikliranju
drvenog materijala za pakiranje svi sastavni dijelovi moraju se ponovno tretirati
i označiti u skladu s člankom 4. i 5. ovoga Pravilnika.

Članak 7.

*(Upisnik)*

(1) Postupke tretiranja, tretiranja i
označavanja ili označavanja drvenog materijala za pakiranje, sukladno člancima
4. i 5. ovoga Pravilnika, mogu obavljati samo pravne i fizičke osobe koje su
upisane u Upisnik pravnih i fizičkih osoba koje primjenjuju postupke
tretiranja, tretiranja i označavanja ili označavanja drvenog materijala za
pakiranje (u daljnjem tekstu Upisnik), koji vodi Ministarstvo.

(2) Pravna ili fizička osoba koja se namjerava
baviti primjenom postupaka tretiranja drvenog materijala za pakiranje, podnosi
Ministarstvu pisani zahtjev za upis u Upisnik prema obrascu iz Priloga VII.
koji je sastavni dio ovoga Pravilnika. Zahtjevu se prilažu izvornik potvrde o ispunjenim
uvjetima za primjenu postupaka tretiranja ili tretiranja i označavanja drvenog
materijala za pakiranje iz članka 10. stavka 3. ovoga Pravilnika i preslika
rješenja o upisu u sudski registar za obavljanje djelatnosti iz članka 8.
stavka 1. točke 1. ovoga Pravilnika.

(3) Pravna ili fizička osoba koja se namjerava
baviti primjenom postupka označavanja drvenog materijala za pakiranje, podnosi
Ministarstvu pisani zahtjev za upis u Upisnik prema obrascu iz Priloga VII.
koji je sastavni dio ovoga Pravilnika.

(4) Pravnim i fizičkim osobama koje udovoljavaju
uvjetima za primjenu postupka tretiranja iz članka 8. ovoga Pravilnika,
Ministarstvo izdaje rješenje o upisu u Upisnik.

(5) Pravnim i fizičkim osobama koje udovoljavaju
uvjetima za primjenu postupka označavanja u skladu s člankom 5. stavkom 1.
ovoga Pravilnika, Ministarstvo izdaje rješenje o upisu u Upisnik kojim se
dozvoljava korištenje službene oznake koja sadrži jedinstveni broj pravne ili
fizičke osobe.

Članak 8.

*(uvjeti za upis u Upisnik)*

(1) Pravne i fizičke osobe koje podnose zahtjev
za upis u Upisnik, radi obavljanja postupaka tretiranja iz članka 4. ovoga
Pravilnika moraju udovoljavati sljedećim uvjetima:

1. posjedovati rješenje o upisu u sudski
registar za obavljanje djelatnosti (ispis iz sudskog registra, obrtnica).

2. za fumigaciju metilbromidom ispunjene uvjete propisane zakonskim i podzakonskim propisima kojima se uređuje uporaba otrova.

3. za provođenje postupaka tretiranja iz članka 4.
stavka 1. točke 1. imati uposlenu odgovornu osobu koja ima:

– završen šumarski fakultet ili višu školu drvne
tehnologije, ili

– završenu srednju školu smjera drvne
tehnologije i osposobljena je za primjenu standarda ISPM 15 pri Šumarskom
fakultetu Sveučilišta u Zagrebu, ili

– visoku stručnu spremu i najmanje dvije godine
radnog iskustva u drvnoj tehnologiji, ili

– višu stručnu spremu i najmanje tri godine
radnog iskustva u drvnoj tehnologiji, ili

– srednju stručnu spremu i najmanje pet godina
radnog iskustva u drvnoj tehnologiji.

Osobe iz alineje 3., 4., i 5., točke 3. ovoga
stavka koje nemaju stručnu spremu drvnog smjera moraju proći osnovno
osposobljavanje i osposobljavanje za primjenu ISPM 15 standarda pri Šumarskom
fakultetu Sveučilišta u Zagrebu.

4. biti tehnički opremljene za obavljanje
postupaka tretiranja iz članka 4. ovoga Pravilnika.

(2) Stručnu osposobljenost osobe odgovorne za
primjenu postupaka tretiranja ili tretiranja i označavanja i tehničku
opremljenost pravne ili fizičke osobe iz stavka 1. ovoga članka koja
primjenjuje postupke toplinskog tretiranja iz članka 4. stavka 1. točke 1. i
druge postupke iz stavka 2. službeno provjerava i potvrđuje Šumarski fakultet
Sveučilišta u Zagrebu, Zavod za tehnologije materijala, a one koja primjenjuje postupak
iz članka 4. stavka 1. točke 2. Zavod za zaštitu bilja u poljoprivredi i
šumarstvu Republike Hrvatske (u daljnjem tekstu: nadležna stručna institucija).

(3) Službena osoba nadležne stručne institucije
iz stavka 2. ovoga članka provjerava:

– tehničku primjerenost komora ili postrojenja
za obavljanje postupaka tretiranja iz članka 4. ovoga Pravilnika,

– raspoloživost opreme za vođenje evidencije o
parametrima tretiranja,

– osiguravanje sljedljivosti
podataka i načina pohranjivanja podataka,

– kvalitetu drvenog materijala za pakiranje,

– sukladnost primijenjene oznake na drvenom
materijalu za pakiranje s odredbama članka 5. ovoga Pravilnika,

– stručnu osposobljenost odgovorne osobe i

– provođenje tretiranja ili tretiranja i
označavanja drvenog materijala za pakiranje.

Članak 9.

*(potvrda o obavljenom tretiranju drvenog materijala za
tretiranje)*

Pravne i fizičke osobe koje su upisane u Upisnik
radi obavljanja označavanja iz članka 5. ovoga Pravilnika, smiju označavati
samo onaj drveni materijal za pakiranje za koji posjeduju potvrdu o obavljenom
tretiranju drvenog materijala za pakiranje. Navedenu potvrdu izdaje pravna ili
fizička osoba koja je obavila tretiranje u skladu s odredbama ovoga Pravilnika.
Obrazac potvrde nalazi se u Prilogu IV. i sastavni je dio ovoga Pravilnika.

Članak 10.

*(izdavanje potvrde)*

(1) Pravna ili fizička osoba koja se namjerava
baviti primjenom postupaka tretiranja ili tretiranja i označavanja drvenog
materijala za pakiranje podnosi nadležnoj stručnoj instituciji iz članka 8.
stavka 2. ovoga Pravilnika pisani zahtjev za obavljanje službene provjere prema
obrascu iz Priloga V. koji je sastavni dio ovoga Pravilnika. Zahtjevu se
prilaže upitnik o tehničkoj opremljenosti popunjen prema obrascu iz Priloga
III. koji je sastavni dio ovoga Pravilnika.

(2) Na temelju podataka iz upitnika iz stavka 1.
ovoga članka i provjere jesu li ispunjeni uvjeti iz članka 8. ovoga Pravilnika,
službena osoba nadležne stručne institucije sastavlja zapisnik o utvrđenom
stanju i jedan primjerak dostavlja pravnoj ili fizičkoj osobi.

(3) Ako su ispunjeni uvjeti propisani ovim
Pravilnikom, nadlež­na stručna institucija izdaje
pravnoj ili fizičkoj osobi iz stavka 1. ovoga članka potvrdu o ispunjenim
uvjetima za primjenu postupaka tretiranja ili tretiranja i označavanja drvenog
materijala za pakiranje prema obrascu iz Priloga VI. koji je sastavni dio ovoga
Pravilnika.

Članak 11.

*(fitosanitarni pregled)*

(1) Nadležna stručna institucija dužna je
najmanje jednom godišnje obaviti fitosanitarni pregled
radi provjere primjenjuju li se postupci tretiranja, tretiranja i označavanja
ili označavanja drvenog materijala za pakiranje sukladno ovom Pravilniku, to
jest ispunjava li pravna ili fizička osoba uvjete propisane ovim Pravilnikom.

(2) O obavljenom fitosanitarnom
pregledu nadležna stručna institucija sastavlja zapisnik. Jedan primjerak
zapisnika dostavlja Ministarstvu, jedan pravnoj ili fizičkoj osobi, a jedan
zadržava u svojoj pismohrani.

(3) Pravna ili fizička osoba koja primjenjuje fumigaciju metilbromidom obvezna
je izvijestiti nadležnu stručnu instituciju o datumu obavljanja fumigacije.

Članak 12.

*(inspekcijski nadzor)*

(1) Inspekcijski nadzor nad provedbom postupaka
propisanih člancima ovoga Pravilnika obavlja fitosanitarna
inspekcija.

(2) Ako se inspekcijskim nadzorom utvrdi da
nadležna stručna institucija ne postupa sukladno odredbama ovoga Pravilnika, fitosanitarna inspekcija će o tome pisanim putem
izvijestiti Ministarstvo.

(3) Ako se pri obavljanju inspekcijskog nadzora
ili na temelju zapisnika nadležne stručne institucije utvrdi da pravna ili
fizička osoba koja primjenjuje postupke tretiranja, tretiranja i označavanja
ili označavanja drvenog materijala za pakiranje ne ispunjava uvjete propisane
ovim Pravilnikom, inspekcija će donijeti rješenje o poduzimanju mjera za
otklanjanje utvrđenih nedostataka u određenom roku.

Članak 13.

*(brisanje iz Upisnika)*

(1) Ministarstvo će brisati pravnu ili fizičku
osobu upisanu u Upisnik i time joj oduzeti dozvolu za korištenje službene
oznake, na vlastiti zahtjev, kad prestane obavljati djelatnost za koju se
upisala u Upisnik, ili po službenoj dužnosti, kad se pri obavljanju
inspekcijskog nadzora ili na temelju zapisnika nadležne stručne institucije
utvrdi da je pravna ili fizička osoba prestala udovoljavati uvjetima iz članka
8. ovoga Pravilnika ili da nije poduzela odgovarajuće mjere iz članka 12.
stavka 3. ovoga Pravilnika.

(2) Za brisanje iz Upisnika na vlastiti zahtjev,
pravna ili fizička osoba dužna je u roku od 30 dana od prestanka obavljanja
upisane djelatnosti, uputiti Ministarstvu zahtjev za brisanje iz Upisnika i
oduzimanje prava korištenja službene oznake.

Članak 14.

*(naknade)*

(1) Za obavljanje službene provjere iz članka
10. stavka 1. ovoga Pravilnika, podnositelj zahtjeva plaća nadležnoj stručnoj
instituciji iznos od 2.500,00 kn.

(2) Za izdavanje potvrde iz članka 10. stavka 3.
ovoga Pravilnika, podnositelj zahtjeva plaća nadležnoj stručnoj instituciji
iznos od 200,00 kn.

(3) Za obavljanje fitosanitarnog
pregleda iz članka 11. ovoga Pravilnika, pravna ili fizička osoba koja
primjenjuje postupke tretiranja ili tretiranja i označavanja drvenog materijala
za pakiranje plaća nadležnoj stručnoj instituciji iznos od 1.500,00 kn.

(4) Troškove izlaska nadležne stručne
institucije na teren snosi podnositelj zahtjeva u visini 30% cijene goriva
eurosuper 95 po prijeđenom kilometru.

Članak 15.

*(prestanak važnosti)*

Danom stupanja na snagu ovoga Pravilnika
prestaje važiti Pravilnik o fitosanitarnim zahtjevima
kojima mora udovoljavati drveni materijal za pakiranje u međunarodnom prometu
(»Narodne novine« br. 40/05).

Članak 16.

*(stupanje na snagu)*

Ovaj Pravilnik stupa na snagu osmoga dana od
dana objave u »Narodnim novinama«.

Klasa: 011-02-06-01/14

Urbroj: 525-1-06-1

Zagreb, 27. siječnja 2006.

Ministar
poljoprivrede,šumarstva i vodnoga gospodarstva

**Petar Čobanković**, v. r.

PRILOG I.

Fumigacija
drvenog materijala za pakiranje metilbromidom

|  |  |  |  |  |  |
| --- | --- | --- | --- | --- | --- |
| Temperatura | Doza (g/m³) | Minimalna koncentracija (g/m³) pri: | | | |
| 0,5 h | 2 h | 4 h | 16 h |
| 21 ºC ili više | 48 | 36 | 24 | 17 | 14 |
| 16 ºC ili više | 56 | 42 | 28 | 20 | 17 |
| 11 ºC ili više | 64 | 48 | 32 | 22 | 19 |

PRILOG II.

Službena
oznaka za drveni materijal za pakiranje

![](dodatni/353119.gif)

*Napomena:* zagrade koje omeđuju
kratice KD, CPI i DB predstavljaju opciju, međutim ne smiju biti dio službene
oznake

Legenda:

|  |  |
| --- | --- |
| 0000 | jedinstveni upisni broj pravne ili fizičke osobe koja primjenjuje postupke označavanja drvenog materijala za pakiranje |

PRILOG III.

Upitnik
o tehničkoj opremljenosti

**UPITNIK O TEHNIČKOJ OPREMLJENOSTI ZA PROVOĐENJE POSTUPAKA TRETIRANJA
ILI TRETIRANJA I OZNAČAVANJA DRVENOG MATERIJALA ZA PAKIRANJE**

A         OPĆI
PODACI

1)         Naziv
pravne ili fizičke osobe:    …………………………………

2)         Adresa
pravne ili fizičke osobe:  ………………………………..

3)         Matični
broj pravne ili fizičke osobe: ……………………………

4)         Osoba odgovorna za postupke tretiranja ili
tretiranja i …………..

            označavanja drvenog materijala za pakiranje ……………………

5)         Telefon:
........................, Telefaks: ...................., E-pošta: .......

6)         Osnovna
djelatnost/djelatnost povezana s obradom drva: ............

............................................................................................................

.............................................................................................................

7)         Broj
zaposlenih – ukupno/na obradi drva:

.............................................................................................................

8)         Tehnička
opremljenost za provođenje postupaka (zaokružiti):

            a)
tretiranja drvenog materijala za pakiranje

            b)
tretiranja i označavanja drvenog materijala za pakiranje.

B         TRETIRANJE
DRVENOG MATERIJALA ZA PAKIRANJE

1)         Vrsta
drvenog materijala za pakiranje (palete, sanduci, kutije, okviri,

nosači, pregrade, obloge...) i predviđeni opseg posla (tretiranja

ili tretiranja i označavanja, kom./mjesec, m3/mjesec):

...............................................................................................................

...............................................................................................................

2) Predviđen postupak tretiranja (zaokružiti):

            a)
HT – toplinsko tretiranje

            b)
MB – fumigacija metilbromidom

            c)
ostalo (navesti postupak)
...........................................................

3)         Raspoloživa
odnosno predviđena oprema:

a)         Komore
za toplinsko tretiranje, sušenje ili fumigaciju (proiz­vođač, tip,

m3, godina proizvodnje):

..................................................................................................................

...................................................................................................................

b)         Ogrjevni
medij (vrsta, karakteristike, izvor):

...................................................................................................................

..................................................................................................................

c)         Površine
za skladištenje i manipulaciju s drvenim materijalom za paki-

ranje (pokrivene i nepokrivene površine u m2):

...................................................................................................................

...................................................................................................................

d)         Transportna
sredstva (viličar, kolica, dizalica ...):

...................................................................................................................

...................................................................................................................

e)         Oprema
za praćenje uvjeta prilikom tretiranja u komori (klima u komori,

temperatura drva u sredini, trajanje procesa tretiranja ...) ili
primjene pos-

tupaka tlačne impregnacije:

.......................................................................................................................

...............................................................................................................

f)         Oprema
za registraciju – zapis izmjerenih vrijednosti (računalna oprema ...):

........................................................................................................................

...........................................................................................................
............

g)         Oprema
za fumigaciju prema propisima kojima se uređuje
uporaba otrova:

........................................................................................................................

.............................................................................................................
..........

C         VOĐENJE
DOKUMENTACIJE

1)         Naručivanje robe i usluga (kratak opis dosadašnjeg načina ra­da):

.......................................................................................................................

.......................................................................................................................

...........................................................................................................
..........

2)         Vođenje
evidencije o drvenom materijalu za pakiranje (kratak opis postojećih

dokumenata i postupaka):

........................................................................................................................

............................................................................................................
..........

3)         Osiguravanje
sljedljivosti informacija, zapisa, dokumenata i način
arhiviranja

(kratak opis sadašnjeg načina rada):

...........................................................................................................................

...........................................................................................................................

4)         Vođenje
zapisa o opremi, održavanju, kalibraciji, itd.:

..........................................................................................................................

...........................................................................................................................

............................................................................................................................

if !supportLists5)
endifVođenje
zapisa o kvalifikacijama i osposobljavanju djelatnika:

...........................................................................................................................

...........................................................................................................
...............

6)         Vođenje
zapisa o osiguravanju i održavanju kvalitete:

...........................................................................................................................

...........................................................................................................................

Upitnik ispunio:
......................................................................

U .......................................,
datum: ........................................

![](dodatni/353120.gif)

PRILOG IV.

Obrazac
potvrde o obavljenom tretiranju drvenog materijala
za pakiranje

Naziv pravne ili fizičke osobe koja obavlja
tretiranje drvenog materijala za pakiranje:

.............................................................................................................................

Matični broj:
.........................................................................................................

Adresa:
...............................................................................................................

Mjesto:
................................................................................................................

Datum:
................................................................................................................

**POTVRDA br. \_\_\_\_\_\_**

**o obavljenom tretiranju drvenog materijala za pakiranje**

izdana   ...............................................................................................................

                      (Naziv, sjedište i matični broj pravne ili
fizičke osobe koja će obaviti

označavanje drvenog materijala za pakiranje)

Temeljem članka 9. Pravilnika o fitosanitarnim zahtjevima kojima mora udovoljavati

drveni materijal za pakiranje u međunarodnom prometu
(»Narodne novine«, br.

14/2006.) potvrđujemo da je drveni materijal za
pakiranje:

............................................................................................................................

(Navesti vrstu i količinu drvenog materijala za
pakiranje koji je tretiran)

................................................................
propisno tretiran primjenom:

1. toplinskog tretiranja (HT)                  q

2. fumigacije metilbromidom (MB)        q

3. ostalo (navesti postupak)                   q

Osoba odgovorna za                     M.P.                        Direktor

primjenu postupaka tretiranja

drvenog materijala za pakiranje

……………………………….                          …………………..

PRILOG V.

Zahtjev
za obavljanje službene provjere

...............................................................

..............................................................

(Naziv i adresa podnositelja zahtjeva)

..............................................................

(Mjesto i datum)

Zavod za zaštitu bilja u
poljoprivredi i

šumarstvu Republike Hrvatske

10000 Zagreb

Svetošimunska 25

Ili

Zavod za tehnologije
materijala

Šumarskog fakulteta

Sveučilišta u Zagrebu

10000 Zagreb

Svetošimunska 25

**ZAHTJEV ZA OBAVLJANJE SLUŽBENE PROVJERE**

Molimo navedeni naslov da obavi službenu provjeru
u tvrtki …………………….....

 i izda
potvrdu o ispunjenim uvjetima za primjenu postupaka:

q
toplinskog tretiranja (HT)

q
fumigacije metilbromidom
(MB)

q
ostalo (navesti postupak)

q
označavanja drvenog materijala za pakiranje.

                                                                       Direktor

                                                  ………………………………….

(Potpis i žig)

*Prilog:* Upitnik o tehničkoj opremljenosti

PRILOG VI.

Obrazac
potvrde o ispunjenim uvjetima za primjenu postupaka tretiranja ili tretiranja i
označavanja drvenog materijala za pakiranje

Naziv stručne institucije:
......................................................................................

Adresa:
...............................................................................................................

Klasa:   ...............................................................................................................

Urbroj:  ...............................................................................................................

Mjesto: ...............................................................................................................

Datum:
...............................................................................................................

**POTVRDA br. \_\_\_\_\_**

**o
ispunjenim uvjetima za primjenu postupaka tretiranja ili tretiranja i**

**označavanja
drvenog materijala za pakiranje**

Na temelju članka 10. stavka 3. Pravilnika o fitosanitarnim zahtjevima kojima mora

udovoljavati drveni materijal za pakiranje u
međunarodnom prometu (»Narodne

novine«, br. 14/2006.)
potvrđujemo da

........................................................................................................................

                                       (Naziv pravne ili fizičke osobe)

........................................................................................................................

(Sjedište pravne ili fizičke osobe)

........................................................................................................................

                                   (Matični broj pravne ili fizičke osobe)

ispunjava propisane uvjete za primjenu
postupaka:

q
toplinskog tretiranja (HT)

q
fumigacije metilbromidom
(MB)

q
ostalo (navesti postupak)

q
označavanja drvenog materijala za pakiranje.

Ime, prezime i stručna sprema osobe odgovorne za
provođenje postupaka

tretiranja ili tretiranja i označavanja drvenog
materijala za pakiranje:

........................................................................................................................

Ime i prezime odgovorne           M.P.                Ime
i prezime dekana

osobe nadležne stručne                                     (ravnatelja) nadležne

institucije                                                         stručne
institucije

……………………….                                  ………………………..

PRILOG VII.

Zahtjev
za upis u Upisnik pravnih i fizičkih osoba koje primjenjuju postupke
tretiranja, tretiranja i označavanja ili označavanja drvenog materijala za
pakiranje

.............................................................

.............................................................

    (Naziv i adresa podnositelja zahtjeva)

.............................................................

.............................................................

            (telefon, telefaks, e-mail)

.............................................................

                    (Mjesto i datum)

Ministarstvo poljoprivrede, šumarstva i

vodnoga gospodarstva

10000 Zagreb

Ulica grada Vukovara 78

**ZAHTJEV ZA UPIS U UPISNIK PRAVNIH I FIZIČKIH OSOBA KOJE
PRIMJENJUJU POSTUPKE TRETIRANJA, TRETIRANJA I OZNAČAVANJA ILI OZNAČAVANJA
DRVENOG MATERIJALA ZA PAKIRANJE**

Molimo
da na temelju ispunjenja uvjeta za primjenu postupaka:

a)         tretiranja drvenog materijala za
pakiranje

b)         tretiranja i označavanja drvenog
materijala za pakiranje

c)         označavanja drvenog materijala za
pakiranje

koji
su propisani Pravilnikom o fitosanitarnim zahtjevima
kojima mora

udovoljavati
drveni materijal za pakiranje u međunarodnom prometu

(»Narodne
novine«, br. 14/2006) upišete

....................................................................................................................

                  (Naziv, sjedište i matični
broj pravne ili fizičke osobe koja traži

upis u Upisnik)

u
Upisnik pravnih i fizičkih osoba koje primjenjuju postupke

tretiranja,
tretiranja i označavanja ili označavanja drvenog materijala za pakiranje.

Osoba
odgovorna za provođenje postupaka:

a)
tretiranja drvenog materijala za pakiranje

b)
tretiranja i označavanja drvenog materijala za pakiranje

c)
označavanja drvenog materijala za pakiranje

jest
.............................................................................

.......................................................

(Potpis
i žig podnositelja zahtjeva)

*Prilog:*

Potvrda
o ispunjenim uvjetima za primjenu postupka tretiranja drvenog materijala

za
pakiranje.

(Potvrdu
prilažu samo one pravne i fizičke osobe koje podnose zahtjev pod a) i b)).

Pravilnik, NN 14/2006-372